Diari Oficial de la Generalitat Valenciana


Sumari del DOGV 8634, del 13-09-2019 (2019/8637)

DECRET 183/2019, de 6 de setembre, del Consell, de modificació de la denominació d'escoles tècniques superiors de la Universitat Politècnica de València.
---------------------------------------------------------------------------------------------------------------------------------------------------------

### Dades del document

Número de DOGV
:   8634

Data del DOGV
:   13-09-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/8637


Data del document
:   06-09-2019

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Decret

Correcció d'errades

 Descriptors 

:   * Conselleria d'Innovació, Universitats, Ciència i Societat Digital
    * Universitat Politècnica de València
    * legislació

DECRET 183/2019, de 6 de setembre, del Consell, de modificació de la denominació d'escoles tècniques superiors de la Universitat Politècnica de València.  
 [2019/8637]  
La Llei orgànica 6/2001, de 21 de desembre, d'universitats, estableix en l'article 8 que la creació, modificació i la supressió d'escoles i facultats de les universitats han de ser acordades per les comunitats autònomes, bé per iniciativa pròpia, amb l'acord del consell de govern de la universitat, bé per iniciativa d'aquesta universitat, mitjançant proposta del consell de govern; en els dos casos, amb l'acord previ favorable del consell social.  
Alhora, la Llei 4/2007, de 9 de febrer, de la Generalitat, de coordinació del sistema universitari valencià, en l'article 7 determina que la creació, la modificació i la supressió, en universitats públiques i el reconeixement en universitats privades, de facultats i escoles tècniques o politècniques superiors s'ha d'acordar mitjançant decret del Consell, amb el compliment previ dels requisits i els tràmits exigibles en la normativa aplicable.  
L'Escola Tècnica Superior d'Enginyers de Camins, Canals i Ports i l'Escola Tècnica Superior d'Enginyers Industrials, van ser creades mitjançant el Decret 2731/1968, de 24 d'octubre, i van ser adscrites a l'Institut Politècnic Superior de València, i en 1971 a la Universitat Politècnica de València.  
L'Escola Superior d'Enginyers de Telecomunicació, de la Universitat Politècnica de València, va ser creada mitjançant el Decret 117/1988, de 28 de juliol, del Consell.  
La Universitat Politècnica de València ha proposat la modificació de la denominació del les escoles tècniques superiors d'enginyers de telecomunicació; enginyers de camins, canals i ports i enginyers industrials, previ acord del Consell de Govern i l'informe favorable del Consell Social.  
Consta un informe favorable de l'AVAP, i el Consell Valencià d'Universitats i Formació Superior va tindre coneixement de la sol·licitud de modificació de la denominació de les escoles tècniques esmentades.  
Per això, d'acord amb el que s'estableix en la Llei orgànica 6/2001 i la Llei 4/2007, a proposta de la consellera d'Innovació, Universitats, Ciència i Societat Digital, de conformitat amb l'article 28.c de la Llei 5/1983, de 30 de desembre, de la Generalitat, del Consell, prèvia deliberació del Consell, en la reunió de 6 de setembre de 2019,  
  
  
DECRETE  
  
Primer. Autorització de la modificació de la denominació d'escoles tècniques.  
Autoritzar la modificació de les denominacions de les següents escoles tècniques superiors d'enginyers:  
1. Escola Tècnica Superior d'Enginyers de Telecomunicació, que passarà a denominar-se Escola Tècnica Superior d'Enginyeria de Telecomunicació.   
2. Escola Tècnica Superior d'Enginyers de Camins, Canals i Ports, que passarà a denominar-se Escola Tècnica Superior d'Enginyeria de Camins, Canals i Ports.  
3. Escola Tècnica Superior d'Enginyers Industrials, que passarà a denominar-se Escola Tècnica d'Enginyeria Industrial.  
  
Segon. Inscripció en el registre i comunicació al Ministeri de Ciència, Innovació i Universitats  
Aquesta autorització de modificació de denominació de les escoles tècniques superiors es comunicarà al Ministeri de Ciència, Innovació i Universitats, a l'efecte d'inscriure-la en el Registre d'Universitats, Centres i Títols (RUCT) i a la Conferència General de Política Universitària.   
  
Tercer. Eficàcia  
Aquest decret tindrà efectes a partir de l'endemà de la publicació en el Diari Oficial de la Generalitat Valenciana.   
Contra aquest decret, que posa fi a la via administrativa, de conformitat amb el que estableix l'article 123 de la Llei 39/2015, d'1 d'octubre, del procediment administratiu comú de les administracions públiques, es podrà interposar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de la publicació d'aquest decret en el Diari Oficial de la Generalitat Valenciana, d'acord amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Potestativament es podrà interposar un recurs de reposició davant del Consell, en el termini d'un mes a comptar des de l'endemà de la publicació d'aquest decret en el Diari Oficial de la Generalitat Valenciana, segons el que estableix l'article 124 de l'esmentada Llei 39/2015, sense que es puguen interposar simultàniament els dos recursos esmentats.  
Tot això, sense perjudici que les persones interessades puguen exercitar qualsevol altra via que estimen oportuna.  
  
València, 6 de setembre de 2019  
  
El president de la Generalitat,  
XIMO PUIG i FERRER  
  
La consellera d'Innovació, Universitats,  
Ciència i Societat Digital   
CAROLINA PASCUAL VILLALOBOS